Muusikaline vaheaeg 5! aastal 2023
#000000
Juba viiendat korda arvas teatud seltskond noori ning õpetajaid, et talvine pikk koolivaheaeg oleks mõistlik lõpetada 3-päevase laagriga Puurmani Rahvamajas.
#000001
4.-6. jaanuar oli noortel võimalus tegeleda enda arendamise, uute tutvuste loomise, muusikategemise, tantsimise, söömise, saunatamise, olesklemisega ja paljude muude endale meelepäraste tegevustega. Ei tasu unustada, et väga olulisel kohal on pallimere pallidest tühjaks loopimine, nii et kevadel saab rahvamaja perenaine aknaaluste lumehangede sulamise järel sealt sinilillede asemel palle noppida.
#000002
Juubeliaastale vääriliselt oli tänavu lõpukontserdil laval kuus bändi, kellelt kõigilt valmis vähemalt kaks lugu. Kuulda sai näiteks Smilersit, Stefanit, biitleid, Ursulat ja Ödesid. Lisaks lõi tantsuõpetaja kolm lennukat tantsunumbrit. Lavale jõudsid ka õpetajate lugu ning ühine lõpulugu.
#000003
Läbi aastate on muusikalise vaheaja raames lavale jõudnud erinevatelt kooslustelt umbes 60 bändilugu ning 15 tantsunumbrit. Sündmuse järjepidevust näitab ka see, et osad tänavustest osalejatest olid muusikalise vaheaja algusaastatel alles titekingades ning õpilasest on saanud õpetaja.
#000004
Noored rääkisid palju sel aastal muusikalisest vaheajast kui traditsioonist. Ja kui oluline on hoida neid tegevusi, mis sellega kaasnevad. Olgu selleks siis hommikuvõimlemised, hilisõhtused pilli- ja lauluharjutamised, vestlused, kaardi- ja pallimängud, väikese vimkaga märkamised lõpukontserdil jne...
#000005
Et üks traditsioon saaks kesta ja jätkuda, peab see ka kuskilt alguse saama. Selle eest ütleme suur aitäh, Kaija Kaugesalule – muusikalise vaheaja idee autorile ja esimeste muusikaliste vaheaegade korraldajale! Ta on jätkuvalt noorte jaoks olemas, nii nõu ja jõuga, vaikuseminutite ja õpetussõnadega.
#000006
Lapsed kõik on tublid, töökad,
#000009
Põltsamaa kultuurikeskuse lahti olemise ajad
Muusikaline vaheaeg 5! aastal 2023
Ülevallalise mälumängu kokkuvõte peale IV vooru
Põltsamaa Kultuurikeskuse lahtiolekuajad vana aasta lõpus
Põltsamaa Kultuurikeskus koos oma majadega soovib kõigile ilusaid jõule ning head uut aastat!
#000010